Tinkamos finansuoti išlaidos pagal SP priemonę „Parama gamintojų organizacijoms vaisių ir daržovių sektoriuje“:

· pagal intervencinę priemonę „Investicijos į ilgalaikį turtą, tyrimus, eksperimentinę ir inovatyvią gamybą ir kitus veiksmus“:
· su gamybos planavimu susijusios išlaidos:
· daugiamečių augalų (krūmai, medeliai, daugiamečiai sodinukai, išskyrus braškių daigus) įsigijimui ir jų įveisimui (stulpeliai, svarmenys, virvės, uždangalai, apsaugantys medžių kamienus), įskaitant naujų veislių įsigijimą, išlaidos;
· dirvos gerinimo, specializuotos sėjos, sodinimo, priežiūros, laistymo ir derliaus nuėmimo technikos ir įrangos įsigijimo išlaidos;
· krovininės transportavimo technikos vidiniam produktų arba gamybos technologiniame procese naudojamų žaliavų ir medžiagų pervežimui įsigijimo išlaidos. Šiose taisyklėse vidinis pervežimas yra produktų pervežimas iš gamintojų organizacijos nario ūkio į gamintojų organizaciją arba į kito nario ūkį, o gamybos technologiniame procese naudojamų žaliavų ir medžiagų pervežimas yra žaliavų ir medžiagų atvežimas į gamintojų organizacijos nario ūkį arba į gamintojų organizaciją. Krovininės transportavimo technikos ne vidiniam produktų pervežimui įsigijimas nefinansuojamas;
· auginimo sistemų, tokių kaip žemi / aukšti foliniai tuneliai, ir priemonių jiems montuoti, hidrofoninių sistemų, jų priedų įsigijimo ir įrengimo, šildomų ir nešildomų šiltnamių rekonstrukcijos, kapitalinio remonto ar statybos, šiltnamių technologinės įrangos įsigijimo ir montavimo išlaidos;
· įrenginių, skatinančių ar pristabdančių vaisių ir daržovių brendimą, įsigijimo ir jų montavimo išlaidos;
· su produktų kokybės gerinimu susijusios išlaidos:
· produkcijos saugyklų, sandėliavimo patalpų rekonstrukcijos, kapitalinio remonto ar statybos išlaidos;
· produkcijos saugyklų, sandėliavimo patalpų šaldymo, reguliuojamo klimato ir kondicionavimo sistemų įsigijimo ir montavimo išlaidos;
· papildomos sunkvežimių įrangos, skirtos transporto priemonėms su šaldymo patalpa arba transporto priemonėms, turinčioms reguliuojamą klimato sistemą, įsigijimo išlaidos;
· konteinerių produktų trumpalaikiam sandėliavimui ir transportavimui, transporterių sistemos sandėlių darbui automatizuoti, kitos sandėliavimo įrangos įsigijimo išlaidos;
· mobiliųjų ir stacionarių svarstyklių ir laboratorijų įsigijimo ir montavimo, įskaitant patalpų statybą, rekonstrukciją ar kapitalinį remontą, jei tai būtina svarstyklių ar laboratorijų funkcionavimui, išlaidos;
· apsaugos priemonių nuo krušos, šalnų ir kitų derliaus sugadinimo reiškinių įsigijimo išlaidos;
· su produktų komercinės vertės didinimu susijusios išlaidos:
· valymo, plovimo, pjaustymo, lupimo, skutimo, apipjaustymo, kauliukų išėmimo, lukštenimo ir džiovinimo technikos ir įrangos įsigijimo ir montavimo išlaidos;
· pripažinimo produktų pakavimo ir rūšiavimo technikos ir įrangos įsigijimo ir montavimo išlaidos;
· etikečių gamybos, svėrimo ir produktų vienodumą užtikrinančios įrangos, leidžiančios sumažinti iš rinkos grąžinamų produktų kiekį, įsigijimo išlaidos;
· duomenų bazių, sistemų kūrimo, siekiant koordinuoti pasiūlą ir produktų pardavimus, išlaidos;
· ryšio ir informacinių technologijų, kurios leistų pradėti ir vystyti internetinius pardavimus, įskaitant ir programinę įrangą, kuri aptarnautų internetinių pardavimų sistemą, įsigijimo išlaidos;
· su tyrimais, inovatyvia ir eksperimentine gamyba susijusios išlaidos:
· priemonių, reikalingų moksliniams tyrimams ir eksperimentiniams gamybos bandymams atlikti, įsigijimo išlaidos;
· mokslinių tyrimų ir eksperimentinių gamybos bandymų atlikimo išlaidos;
· eksperimentinių vaisių ir daržovių gamybos metodų išbandymo išlaidos;
· naujų technologijų parengimo, kurių tikslas – pagerinti įrangą, naudojamą gamyboje, sandėliuojant ar ruošiant vaisius ir daržoves parduoti, išlaidos;
· su aplinkosauga ir klimato kaitos švelninimu susijusios išlaidos:
· kogeneracinių sistemų, atsinaujinančius energijos išteklius naudojančių sistemų (saulės, vėjo, geoterminių) įsigijimo, montavimo ir projektavimo, įskaitant pastatų statybą, rekonstrukciją ar kapitalinį remontą, jei tai būtina sistemų funkcionavimui, išlaidos;
· naujų termoekranų, didesnės šilumos izoliacijos medžiagų įsigijimo ir montavimo šiltnamiuose, grybų auginimo ar pakavimo patalpose ir kitose gamybinėse patalpose išlaidos;
· naujos šildymo įrangos ar sistemų įsigijimo išlaidos;
· naujų atsinaujinančios energijos šaltinius naudojančių šildymo įrangos / konstrukcijų, sistemų, įrangos ir technikos, skirtos šioms sistemoms prižiūrėti (kuro ruošimo, deginimo, šilumos akumuliavimo, pelenų utilizavimo ir kt.) įsigijimo, montavimo ir projektavimo, įskaitant pastatų statybą, rekonstrukciją ar kapitalinį remontą, jei tai būtina įrangos ar sistemų funkcionavimui, išlaidos;
· naujos įrangos / konstrukcijų ir įrenginių, skirtų lietaus vandeniui nuo šiltnamių stogų surinkti ir jam panaudoti šiltnamiuose auginamiems augalams drėkinti, įsigijimo ir įrengimo / montavimo išlaidos;
· naujos įrangos / konstrukcijų, skirtos uždarai drėkinimo sistemai sukurti, įsigijimo ir įrengimo / montavimo išlaidos;
· naujų vandenį taupančių drėkinimo sistemų įsigijimo ir įrengimo, pakeičiant senas sistemas, išlaidos;
· naujos įrangos, mažinančios vandens naudojimą esamose drėkinimo sistemose, įsigijimo ir įrengimo / montavimo išlaidos;
· vandens, skirto vaisiams ir daržovėms plauti, surinkimo, saugojimo, dezinfekavimo ir antrinio panaudojimo naujos įrangos ir įrenginių ar sistemų įsigijimo ir įrengimo / montavimo išlaidos;
· naujų specializuotų mašinų ir įrangos, skirtos dirvožemio gerai būklei, viršijančiai privalomuosius reikalavimus, nustatytus nacionalinės teisės aktuose, palaikyti (mulčiavimo mašinos, šakų smulkintuvai ir kt.), įsigijimo išlaidos;
· kompostavimo sistemų projektų, įrangos ir įrenginių, reikalingų organinių atliekų kompostavimo sistemoms įrengti, įsigijimo ir įrengimo, įskaitant medžiagas ir įrenginius, skirtus požeminio vandens ir dirvožemio apsaugai nuo teršalų patekimo, įsigijimo ir įrengimo / montavimo išlaidos. Įdiegtos kompostavimo sistemos pajėgumai turi būti proporcingi organinių likučių ir šalutinių produktų kiekiui, kurį išgauna gamintojų organizacija arba jos nariai; 
· bioskaidžios mulčiavimo polietileninės dangos ir rišamųjų medžiagų, bioskaidaus augalų auginimo substrato įsigijimo išlaidos. Parama teikiama tik skirtumui tarp biologiškai skaidžių medžiagų kainos ir standartinės medžiagos kainos kompensuoti;
· biologinių augalų apsaugos produktų ir priemonių ir (arba) kenkėjų natūralių priešų įsigijimo ir naudojimo pagal paskirtį (feromonai, feromoniniai spąstai, vabzdžiai ir kt.) išlaidos;
· produktų, medžiagų ir įrangos, reikalingos sprendimų priėmimo sistemai (įskaitant prognozavimo sistemas, meteorologines stoteles ir reikiamą programinę įrangą) sukurti, įsigijimo ir įrengimo, siekiant optimizuoti augalų apsaugos produktų purškimą, išlaidos;
· naujų, aplinkai nekenksmingų augalų apsaugos purškimo priemonių ir jų komponentų įsigijimo (tik keičiant senas purškimo priemones) išlaidos;
· naujos purškimo įrangos arba jos komponentų, pakeičiančių esamą, kurios naudojimas turi teigiamą poveikį aplinkai, įsigijimo išlaidos. Senos įrangos pakeitimas nauja įranga su tokiomis pat techninėmis specifikacijomis negalimas;
· augalus apdulkinančių vabzdžių spiečių šiltnamiams įsigijimo, diegimo ir naudojimo pagal paskirtį (natūralių augalų apdulkinimo metodų naudojimas) išlaidos;
· kitos išlaidos:
· žemės be statinių pirkimo, kai pirkti žemę būtina, kad būtų galima atlikti veiksmų programoje numatytą investiciją, išlaidos;
· išlaidos personalui, kontroliuojančiam ir koordinuojančiam sėjos ir sodinimo grafikus, vykdančiam pirminę augalų ir derliaus nuėmimo kontrolę siekiant, kad produktai atitiktų rinkos ir vartotojų reikalavimus; 
· išlaidos personalui, koordinuojančiam gamybos planavimą, derliaus saugojimą ir patiekimą rinkai; 
· papildomo kvalifikuoto personalo darbo laiko apmokėjimo už mokymus, konsultacijas ir (arba) techninę pagalbą veiklai, kuri papildo (t. y. susijusi) vieną ar kelis įgyvendinamus aplinkosaugos veiksmus ir yra skirta šių veiksmų poveikiui sustiprinti, išlaidos. Turi būti saugomi išsamūs įrašai apie gamintojų organizacijos narių, kuriems buvo suteiktas mokymas, konsultacijos ir (arba) techninė pagalba, skaičių ir konkrečias užduotis, kurias atliko kvalifikuotas personalas;
· mokymo kursų gamintojų organizacijų nariams ir darbuotojams apie kokybės užtikrinimą, augalų apsaugos produktų valdymą, derliaus nuėmimo būdus, gamybos planavimą ir rizikos valdymą, IT įgūdžius, reikalingus veiksmų programai įgyvendinti arba administruoti, išlaidos;
· gerosios praktikos sklaidos ir pasikeitimo patirtimi (vizitai į kitas gamintojų organizacijas, lauko dienos ir pan.) išlaidos;
· pagal intervencinę priemonę „Produktų pardavimų skatinimas ir komercinės vertės didinimas“:
· produktų pardavimų skatinimo, įskaitant pristatymus ar degustacijas parduotuvėse ir bendradarbiavimą su prekybos tinklais, kad produktas būtų įvardytas kaip gamintojų organizacijos produkcija, išlaidos;
· gamintojų organizacijų prekės ženklų registravimo, jų populiarinimo ir žinomumo didinimo išlaidos;
· dalyvavimo parodose, mugėse, kituose renginiuose išlaidos (pvz.: dalyvio mokesčiai, stendai, bukletai, degustacijos ir kt.);
· rinkodaros strategijų, skirtų gamintojų organizacijų produktams, parengimo ir diegimo, įskaitant išlaidas personalui (pvz.: rinkodaros tyrimų atlikimas, tarp jų vartotojų apklausos, dalyvavimas parodose, kokybės ženklų populiarinimas), išlaidos;
· naujų produktų (įskaitant ekologinių) linijų kūrimo išlaidos;
· išlaidos personalui, vykdančiam stebėseną ir teikiančiam konsultacijas apie naujų produktų vystymą, auginimą ir kokybę;
· naujų produktų rinkos tyrimo, įskaitant degustacijas ir klientų požiūrį į naujus produktus, išlaidos;
· pagal intervencinę priemonę „Atsekamumo ir sertifikavimo sistemų įgyvendinimas, produktų kokybės stebėsena“:
· gamintojų organizacijų vidaus kokybės sistemų sukūrimo ir produktų sertifikavimo, jų sertifikatų išlaikymo ir audito, siekiant išlaikyti kokybės standartus, atitinkančius sertifikatų reikalavimus, išlaidos;
· kompiuterizuotos duomenų bazės produktų atsekamumo užtikrinimo ir gamybos duomenų registravimo programinės įrangos įsigijimo, diegimo, licencijų įsigijimo išlaidos;
· gamintojų organizacijos darbuotojų / narių mokymų, susijusių su kompiuterizuotų duomenų bazių ir konkrečių sistemų naudojimu, išlaidos;
· išlaidos personalui ir konsultantams, vykdantiems stebėseną ir teikiantiems konsultacijas apie gamybą, derliaus nuėmimą, patikras, saugojimą ir kokybę;
· mėginių ėmimo ir laboratorinių tyrimų siekiant stebėti kenksmingųjų medžiagų liekanas išlaidos;
· vandens mėginių ėmimo ir tikrinimo, taip pat ir produktų gamybos ir valymo proceso metu, išlaidos.

